

Letno poročilo šolskega sklada

2016-2017



Osnovna šola Hajdina s poslovni enoto Vrtec Najdihojca

|  |  |  |
| --- | --- | --- |
|  |  |  |
| **Tel.**02/788-1260  **Faks**02/788-1261 | Spodnja Hajdina 24 2288 Hajdina | www.os-hajdina.si  o-hajdina.mb@guest.arnes.si |
|  |  |  |

Vsebina

[Osnovni podatki 1](#_Toc493102021)

[Dejavnosti šolskega sklada 2](#_Toc493102022)

[Finančno poročilo 7](#_Toc493102023)

[Kontaktne informacije 11](#_Toc493102024)

Osnovni podatki

*Iz sredstev šolskega sklada se financirajo dejavnosti, ki se* ***ne*** *financirajo iz javnih sredstev.*

Podlage za delovanje

Šolski sklad Osnovne šole Hajdina z enoto Vrtec je bil ustanovljen leta 2008. Glavni podlagi za njegovo delovanje sta *Zakon o organizaciji in financiranju vzgoje in izobraževanja* in *Odlok o ustanovitvi javnega vzgojno – izobraževalnega zavoda Osnovne šole Hajdina*, ki določata, da se ustanovi posebni šolski sklad, iz katerega se financirajo:

* dejavnosti, ki niso sestavina izobraževalnega programa, oziroma se ne financirajo iz javnih sredstev,
* nakup nadstandardne opreme,
* zviševanje standarda pouka in
* podobno.

Šolski sklad upravlja Upravni odbor, ki je organizacijo in delovanje šolskega sklada podrobneje uredil v *Pravilih o delovanju šolskega sklada*. Postopek dodeljevanja sredstev iz šolskega sklada otrokom iz socialno šibkih družin je podrobneje urejen v *Pravilih za dodelitev sredstev iz šolskega sklada učencem iz socialno šibkih družin Osnovne šole Hajdina*.

Sestava upravnega odbora 2016-2017

Upravni odbor šolskega sklada smo v šolskem letu 2016/17 sestavljali:

* Matej Verbajs (predstavnik staršev iz vrtca in predsednik Upravnega odbora)
* Albin Dobnik (predstavnik staršev iz šole)
* Metka Rebernak Žumer (predstavnica staršev iz šole)
* Mojca Dobnik (predstavnica staršev iz vrtca)
* Branka Gaiser (predstavnica zaposlenih iz šole)
* Dragica Kosi (predstavnica zaposlenih iz šole)
* Maja Bezjak (predstavnica zaposlenih iz vrtca)

Dejavnosti šolskega sklada

Upravni odbor šolskega sklada se je v šolskem letu 2016/2017 sestal trikrat (19. 9. 2016, 10. 11. 2016 in 6. 4. 2017). Delo šolskega sklada je sicer aktivno potekalo tudi med sejami in sicer na sestankih in drugih usklajevanjih o poteku načrtovanih dejavnosti med predsednikom upravnega odbora, ostalimi člani Upravnega odbora, ravnateljico osnovne šole in drugimi delavci šole ter vrtca.

Glavne dejavnosti šolskega sklada v šolskem letu 2016/17 so bile sledeče:

Zbiranje donacij

V mesecu oktobru in novembru 2016 smo se s prošnjo po doniranju za zunanja vrtčevsko igrala obrnili na podjetja, katerih lastniki ali vodilni delavci imajo otroke v šoli in vrtcu. Na to prošnjo se je odzvalo več podjetij oziroma podjetnikov in sicer (po abecednem vrstnem redu):

* AMBULANTA ZA MALE ŽIVALI DAMIJAN PEKLAR S.P.
* Ekološka kmetija, Damjan Meglič s.p.
* EPSON, trgovina, gostinstvo in storitve, d. o. o
* Lekarna pri Sv Martinu Meroda Meško Žitnik s.p.
* Mizarske storitve, Goran Širovnik s.p.
* "SONJA" PREVOZNIŠTVO, prevozi in storitve, d.o.o.

Za zunanje vrtčevsko igralo so zgornji donatorju skupaj prispevali 550 evrov.

V mesecu decembru smo se, enako kot v preteklih letih, s prošnjo po doniranju obrnili tudi na vsa ostala podjetja s sedežem v občini Hajdina in na vse dobavitelje šole. Na prošnjo so odzvala sledeča podjetja oziroma podjetniki (po abecednem vrstnem redu):

* BAR GAJEC, reja perutnine, gostinstvo, trgovina in druge storitve d.o.o.
* ENSITRA PREVAJANJE, BRIGITA VOGRINEC s.p.
* GANDIN MBS, perutninarstvo, d.o.o.
* Gostilna ČELAN, Maja Plazar s.p.
* GLAŽAR ROMAN S.P. - PREHRANA ŽIVALI
* JANTIM, prodaja po pošti, Janez Lajh s.p.
* JERENKO MARJAN S.P. - PV HYDRA - POPRAVILO VILIČARJEV IN HIDRAVLIČNIH SKLOPOV
* KNJIGONAVT, umetniško ustvarjanje, Aljoša Harlamov s.p.
* POMLAD podjetje za trgovino in storitve d.o.o.
* PRIHODNOST DANES, posredništvo, marketing, storitve in svetovanje, d.o.o.
* PROIZVODNJA ELEKTRIČNE ENERGIJE IN PERUTNINE, BOŠTJAN INTIHAR s.p.
* TIP-TOP AVTOMOBILI, odkup in prodaja vozil d.o.o.

Navedeni donatorji so v šolski sklad skupaj prispevali 1.140 evrov.

Podjetja so lahko donacijo šolskemu skladu uveljavlja kot davčno olajšavo.

Ob začetku šolskega leta smo se s prošnjo po donacijah obrnili tudi na vse starše šole in vrtca. Prošnji se je odzvalo 30 % staršev iz šole (72 od 243 staršev) in 34% staršev iz vrtca (45 od 132). Z odzivom smo zadovoljni, saj je bil višji kot preteklo leto in sicer se je število staršev, ki so namenili donacijo v šoli povečalo za cca. četrtino (24%), v vrtcu pa za več kot trikrat (346%). Na takšen način smo zbrali 1.085 evrov enkratnih donacij (58% več kot lani, ko smo jih zbrali 686 evrov), 25 staršev pa se je odločilo za mesečne donacije v skupni višini 68 evrov (lani je 9 staršev mesečno doniralo skupaj 23 evrov).

Novoletni bazar, dobrodelni koncert

V mesecu novembru 2016 je bil organiziran novoletni bazar, kjer so učitelji in učenci osnovne šole ustvarili različne božične in novoletne izdelke (čestitke, venčke, okraske…), obiskovalci bazarja pa so jih lahko odkupili s t.i. ponirki, ki so jih lahko kupili za denar. Za material za izdelke je bilo porabljenih 161,73 eurov, od prodaje izdelkov pa je sklad dobil 1.388,79 evrov, kar je nekoliko manj kot lani, ko je dobil 1.700,26 eurov. Razlog je predvsem v manjšem številu izdelanih izdelkov.

Voščilnice je za svoje potrebe od šole in vrtca naročila tudi Občina Hajdina, za kar je sklad prejel še dodatnih 150 evrov.

Sprva načrtovani dobrodelni koncert ni bil realiziran zaradi prenatrpanega urnika šole in sprememb znotraj projekta, v okviru katerega je bil načrtovan.

Zbiranje odpadnega papirja

Organizirani sta bili dve akciji zbiranja odpadnega papirja in sicer oktobra 2016 in aprila 2017. V oktobrski akciji se je zbralo 9,0 tone papirja (od tega osnovna šola cca. 7,2 tone in vrtec cca.1,8 tone), za kar smo dobili 609 eurov. Ta sredstva so pripadla šolskemu skladu za financiranje vseh njegovih aktivnosti. Na šoli sta sicer na posameznega učenca največ zbrala 8b. in 5a razred, v vrtcu pa modra in rdeča igralnica. Zmagovalci so za nagrado prejeli pogostitev s pico.

V drugi aprilski akciji se je zbralo skoraj še enkrat več papirja in sicer 17,2 tone (od tega šola cca. 13,9 tone in vrtec cca. 3,3 tone), za kar smo dobili 1.610,25 eurov. Sredstva so bila razdeljena vsem oddelkom glede na količino papirja, ki so ga prispevali. Posamezni razredi oziroma skupine so se tudi same odločile, kako bodo prejeta sredstva porabile (npr. za šolski izlet, za nove igrače, itd.). Na šoli sta aprila največ papirja na učenca zbrala 8.b in 5.a razred, v vrtcu pa modra in rdeča igralnica.

Star papir se sicer zbira skozi celo šolsko leto, svoj odpadni papir pa skladu namenja tudi Občina Hajdina. Iz tega naslova je bilo v celotnem letu zbranih še dodatnih 190,80 evrov.

V primerjavi s preteklim letom so bili skupni prihodki sklada iz tega naslova v tem šolskem letu višji za cca. 13% (lani je sklad prejel iz prodaje starega papirja 2.050,64 evrov, v tem šolskem letu pa 2.330,45 evrov). Ne glede na to, pa so bila sredstva, s katerimi sklad prosto razpolaga, tokrat nižja, saj je bilo v prvi zbiralni akciji zbranega manj papirja kot v preteklem šolskem letu (v prejšnjem letu 10,8 tone, v tem letu zgolj 7,2 tone).

Šola v naravi

Šolski sklad je kril stroške prevoza 6. razreda na zimsko šolo v naravi na Treh kraljih v višini 420 evrov in tako delno znižal stroške vsem staršem otrok iz šestega razreda.

Ekskurzije, izleti, tabori

Za učence 9. razreda osnovne šole je šolski sklad prispevali 100 evrov za plačilo prevoza na zaključni izlet v Rakov Škocjan in tako delno znižali stroške vsem staršem otrok iz devetega razreda. Prevozi za končne izlete ostalih razredov osnovne šole, so se krili tudi iz sredstev zbranega odpadnega papirja in sicer je vsak razred dobil največ toliko, kolikor papirja je zbral v aprilski akciji.

Za vrtčevske otroke je sklad prispeval 200 evrov za tabor najstarejših skupin (rdeča in rumena igralnica) v Logarski dolini, kar je znižalo stroške vsem staršem otrok teh dveh igralnic. Preostanek stroškov izleta se je kril tudi iz odpadnega papirja, ki sta ga zbrali ti dve skupini.

Plavalni tečaj

Šolski sklad je sedmim otrokom iz socialno šibkih družin iz 1., 2. in 3. razreda osnovne šole sofinanciral prevoz in udeležbo plavalnega tečaja v skupni višini 181,42 evrov.

Pomoč otrokom iz socialno šibkih družin

Za šolske otroke iz socialno šibkih družin je šolski sklad sofinanciral stroške prevoza in bivanja za udeležbo v njihovih izvenšolskih dejavnostih, kot so izleti, ekskurzije ali tabori in jim tako omogočil, da se jih udeležijo skupaj s svojimi sošolci. V ta namen je sklad za posamezne otroke sofinanciral:

* tabor 9. razreda v Rakov Škocjan,
* zimsko šolo v naravi 6. razreda na Treh kraljih,
* tabor 2. razreda v Štrku
* tabor vrtčevskih najstarejših skupin v Logarski dolini,
* zaključni izlet 2. razreda v Prekmurje
* zaključni izlet 4. razreda v Šolski muzej v Ljubljano,
* zaključni izleta 5. razreda v Škocjanske jame,
* zaključni izlet 6. razreda v Prekmurje
* zaključni izleta 7. razreda na Koroško,
* zaključni izleta 8. razreda na Bled in
* zaključni izleta 9. razreda na primorsko.

Skupaj je šolski sklad pomagal 23 učencem, ki se sicer teh dejavnosti ne bi mogli udeležiti.

Tovrstno sofinanciranje se odobri na podlagi posebne vloge, ki jo starši oddajo svetovalni delavki, višina sofinanciranja pa je odvisna od njihovih prihodkov. Pogoj za sofinanciranje je, da povprečni mesečni dohodek na družinskega člana ne presega 42% povprečne plače v državi, kar je tudi cenzus za subvencijo šolske malice. Ne glede na to pa so do sofinanciranja upravičeni tudi starši z višjimi prihodki, če se znajdejo v socialni stiski zaradi posebnih okoliščin kot so dolgotrajne bolezni, naravne ali druge nesreče ter podobno.

V primerjavi s preteklim letom je prišlo do opaznega povečanja sredstev šolskega sklada za tovrstne namene. V preteklem šolskem letu je bilo za pomoč otrokom iz socialno šibkih družin namenjenih cca. 850 evrov, v tem šolskem letu pa za caa. 26% več in sicer 1.072,31 evrov.

Nakupi opreme

Šolski sklad je za šolo financiral nakup zunanjega plezala za otroke, katerega uporaba krepi razvitost mišic rok in ramenskega obroča v višini 1.000 evrov. Rezultati spremljanja otrok pri športni vzgoji so namreč pokazali slabšo razvitost ravno teh mišic, zato je sklad podprl nakup zunanje opreme, ki bi te sposobnosti okrepila.

Za potrebe vrtca je šolski sklad sofinanciral nakup zunanjega igrala na najmlajše otroke v višini 1.550 evrov, saj za njih do sedaj drugih primernih zunanjih igral vrtec še ni imel.

Upravni odbor šolskega sklada ni odobril prošnji šole po sofinanciranju nakupa fotoaparatov in kompleta za učenje kemije, ker je ocenil, da ta oprema bodisi ni potrebna (fotoaparati) oziroma, da gre za osnovna sredstva, ki jih mora zagotoviti šola sama (komplet za kemijo).

Finančno poročilo

Začetno stanje (v EUR)

* Začetno stanje na dan 1. 9. 2016: 3.670,16

Prihodki (v EUR)

* Sredstva zbranega odpadnega papirja skupaj: 2.410,05
* zbiralna akcija oktober 2016: 609,00
* zbiralna akcija april 2017: 1.610,25
* ostali zbran papir med šolskim letom: 190,80
* Novoletni bazar (prodaja izdelkov): 1.388,79
* Donacije in drugi prispevki skupaj: 3.672,29
* donacije podjetij: 1.790,00
* donacije staršev: 1.668,00
* prispevek občine za novoletne čestitke: 150,00
* drugi prihodki: 64,29

Odhodki (v EUR)

Šola v naravi (sofinanciranje prevoza in bivanja za 5. razred) 420,00

* Izleti in tabori skupaj: 1.810,42
* sofinanciranje prevoza in bivanja zaključnega izleta 9. razreda

v Rakov Škocjan 100,00

* sofinanciranje tabora rumene in rdeče igralnice 200,00
* sofinanciranje zaključnih izletov 1. – 9. razreda iz

zbranega starega papirja in druga poraba po izbiri razreda 1.251,37

* sofinanciranje zaključnih izletov vrtca iz zbranega starega

papirja in druga poraba po izbiri igralnice 259,05

* Nakup opreme skupaj: 3.550,00
* sofinanciranje nakupa zunanjega plezala za šolske otroke 1.000,00
* sofinanciranje nakupa zunanjega igrala za vrtčevske otroke 1.550,00
* sofinanciranje nakupa opreme za čebelarski krožek 500,00
* sofinanciranje nakupa vozičkov za vrtčevske otroke 500,00
* Pomoč otrokom in socialno šibkih družin skupaj: 1.253,73
* sofinanciranje plavalnega tečaja: 181,42
* sofinanciranje tabora 9. razreda v Rakovem Škocjanu 374,46
* sofinanciranje zimske šole v naravi 6. razreda na Treh kraljih 439,22
* sofinanciranje tabora 2. razreda na Štrku: 107,02
* sofinanciranje tabora najstarejše igralnice v Logarski dolini 60,00
* sofinanciranje zaključnega izleta 2. razreda v Prekmurje 3,98
* sofinanciranje zaključnega izleta 4. razreda v Šolski muzej

v Ljubljano 8,00

* sofinanciranje zaključnega izleta 5. razreda v Škocjanske jame 16,40
* sofinanciranje zaključnega izleta 6. razreda v Prekmurje 11,84
* sofinanciranje zaključnega izleta 7. razreda na Koroško 10,40
* sofinanciranje zaključnega izleta 8. razreda na Bled in 2,77
* sofinanciranje zaključnega izleta 9. razreda na primorsko. 38,22
* Drugi odhodki skupaj: 216,52
* nakup materiala za novoletni bazar 161,73
* financiranje pogostitve za razred in igralnico, ki sta zbrala

največ starega papirja 54,79

Končno stanje (v EUR)

* Končno stanje na dan 31. 8. 2017: 3.890,62

Šolski sklad je imel v šolskem letu 2016/2017 7.417,13 eurov prihodkov oziroma 12 % več kot leto poprej, ko jih je imel 6.646,43 eurov. Odhodki so znašali 7.250,67 evrov oziroma 98 % prihodkov.

Med prihodki največji deleže zavzemajo sredstva iz prodaje starega papirja (32 %), sledijo donacije podjetij (24 %), donacije staršev (22 %) in prodaja iz novoletnega bazarja (19 %).

Med odhodki se je največ namenilo nakupu nove opreme za vrtec in šolo (49 %), za pomoč otrokom iz socialno ogroženih družin (15 %) in za sofinanciranje taborov, šol v naravi in zaključnih izletov (10 %).

Določeni načrtovani odhodki niso bili še realizirani, ker šola s strani ponudnikov še ni dobila računov. Gre predvsem za porabo sredstev iz zbranega papirja za nekatere oddelke vrtca (skupaj 99,82 evrov) in sofinanciranje tabora 3. razreda (98,12 evrov). Za poplačilo tega se bodo v prihodnjem letu oblikovale rezerve.

**Seznam ponudnikov, ki so prejeli sredstva šolskega sklada**

Z namenom čim večje preglednosti delovanja šolskega sklada posebej objavljamo tudi seznam ponudnikov, ki sta jih šola in vrtec izbrala za naročilo blaga ali storitve, ki so bile sofinancirane s strani šolskega sklada na podlagi odločitve upravnega odbora (slednji praviloma potrdi sofinanciranje blaga ali storitve, ne odloča pa vedno imensko o ponudniku).

Seznam zajema tudi plačila v okviru pomoči otrokom iz socialno ogroženih družin, kjer se pogosto financira več storitev hkrati (npr. prevoz in namestitev na taboru). V teh primerih je znesek pomoči v spodnjem seznamu razdeljen med vse takšne ponudnike v sorazmernem deležu glede na višino stroškov, ki bi jih sicer morali plačati starši.

Seznam ne zajema ponudnikov blaga in storitev, ki so jih samostojno izbrali razredi šole ali igralnice vrtca za namene porabe sredstev iz lastnega zbranega starega papirja.

|  |  |  |
| --- | --- | --- |
| Ime prejemnika sredstev (ponudnik) | Namen plačila | Skupni znesek izplačil (v EUR) |
| URBANA IGRALA, proizvodnja in oprema otroških igrišč, d.o.o. | sofinanciranje zunanjega igrala za vrtčevske otroke | **1.550,00** |
| Kreativni alumiji d.o.o. | sofinanciranje zunanjega plezala za šolske otroke | **1.000,00** |
| JANA, TRGOVINA, ZASTOPANJE, POSREDOVANJE, JANA PUŠNIK POKRIVAČ S.P. | nakup opreme za čebelarski krožek | **500,00** |
| ZA OTROKE Trgovina na debelo z drugimi izdelki široke porabe d.o.o. | sofinanciranje nakupa vozička za najmlajše vrtčevske otroke | **500,00** |
| CENTER ŠOLSKIH IN OBŠOLSKIH DEJAVNOSTI | sofinanciranje nastanitve na taboru 2. in 9. razreda | **423,38** |
| HOTEL ''JAKEC'', JOŽICA JUHART S.P. | sofinanciranje nastanitve zimska šola v naravi 6. razreda | **408,01** |
| AVTOBUSNI PREVOZI GOBUS GREGOR GOLC S.P. | sofinanciranje prevoza na tabor najstarejših vrtčevskih skupin | **200,00** |
| BRAČIČ MIRKO s.p, GOSTIŠČE MAJOLKA | sofinanciranje prevoza na tabor 9. razreda | **146,83** |
| Sava turizem d.d. | sofinanciranje plavalnega tečaja 1. do 3. razreda | **130,89** |
| SLOVENSKE ŽELEZNICE, d.o.o. | sofinanciranje prevoza na letno šolo v naravi 5. razreda | **109,10** |
| ARRIVA ŠTAJERSKA, družba za prevoz potnikov, d.d. | sofinanciranje prevoz na zimsko šolo v naravi 6. razreda in na tabor 2. razreda | **77,86** |
| MERKUR trgovina, d.d. | nakup materiala za novoletni bazar | **72,45** |
| PAJNKIHER KARL S.P. - PREVOZNIŠTVO PAJNKIHER | sofinanciranje prevoza na zaključnem izletu 4., 5. in 9. razreda | **62,62** |
| RAZPOTJE turizem d.o.o. | sofinanciranje tabora najstarejše igralnice | **60,00** |
| PICERIJA MOSCHKON, Nina Hernec s.p. | nagrada (pogostitev) za razred in igralnico, ki sta zbrali največ papirja | **54,76** |
| Plavalni klub Termne Ptuj | sofinanciranje plavalnega tečaja 1. do 3. razreda | **50,53** |
| BUKVICA trgovina in storitve d.o.o. | nakup materiala za novoletni bazar | **44,87** |
| ART TRADE, trgovina na debelo in drobno d.o.o. | nakup materiala za novoletni bazar | **29,19** |
| Avtobusni in kombi prevozi EUROBUS, Andrej Roškar s.p. | sofinanciranje prevoza na zaključnem izletu 2. in 6. razreda | **15,82** |
| POSLOVNI SISTEM MERCATOR d.d. | nakup materiala za novoletni bazar | **15,22** |
| BRAČIČ MIRKO s.p, GOSTIŠČE MAJOLKA | sofinanciranje prevoza na zaključnem izletu 7. in 8. razreda | **14,61** |

Kontaktne informacije

Za otroke

Šolski sklad je ustanovljen in namenjen vam. Sredstva, ki jih sklad dobi so namenjena nakupu opreme za zanimivejši in modernejši pouk, financiranju obšolskih dejavnosti, kot so krožki, izleti in podobno.

Šolski sklad se prilagaja tudi vašim željam in potrebam. Zato nam brez zadržkov lahko tudi sami sporočite katero opremo pogrešate pri pouku, katere krožke si želite, pa za njih ni ustreznih sredstev, in katere skupne dejavnosti naj šolski sklad sofinancira. Vsako vašo pobudo bomo preučili in vam sporočili kakšne so možnosti.

Dostopni smo po el. pošti: [o-hajdina.mb@guest.arnes.si](mailto:o-hajdina.mb@guest.arnes.si), svoje želje pa lahko sporočite tudi razredničarki, ki bo vaše sporočilo prenesla do nas.

Za starše

Šolski sklad vodimo z namenom, da lahko našim otrokom omogočimo kar se da kvalitetno in prijetno bivanje v vrtcu, moderen pouk v šoli ter zanimive obšolske dejavnosti, ki popestrijo njihov prosti čas. Sredstva, ki so nam na voljo, skušamo čim bolj gospodarno porabiti za različne dejavnosti in ustreči čim več interesom in potrebam naših otrok. V kolikor imate glede našega dela kakšno vprašanje, pobudo ali kritiko, nas prosim kontaktirajte in vzeli si bomo čas za vaše sporočilo.

Dostopni smo na telefonu 02/788-1260, po el. pošti [o-hajdina.mb@guest.arnes.si](mailto:o-hajdina.mb@guest.arnes.si) ali osebno.

V kolikor ste v socialni stiski in ne zmorete plačati kakšne od šolskih ali vrtčevskih dejavnosti (npr. izleta) ali pa potrebujete pomoč pri nakupu šolskih potrebščin, nas lahko zaprosite za pomoč. Več informacij o tem dobite pri svetovalni delavki Ireni Vodušek, tel.: 02 788 12 65.

Veseli bomo tudi vsake vaše podpore šolskemu skladu. Donirate lahko z nakazilom na TRR šolskega sklada št. SI56 0135 9603 0651 748, sklic »00 100 – 01092017« in namen: »ZA ŠOLSKI SKLAD«.

V kolikor vam možnost dopušča, se lahko odločite za redno mesečno doniranje v poljubnem znesku (npr. 1 EUR, 2 EUR, 5 EUR, itd.), ki ga plačate kar ob plačilu vsakomesečne položnice, ki jo dobite od šole oziroma vrtca. Izjavo za takšno mesečno doniranje dobite na spletni strani šole: <http://www.os-hajdina.si> (zavihek šola/šolski sklad), na spletni strani vrtca: <https://sites.google.com/site/vrtechajdina> (zavihek za starše) ali v tajništvu šole.

Prispevate lahko tudi drugače in sicer na način, ki vas ne stane praktično nič: tako da aktivno sodelujete v akcijah zbiranja odpadnega papirja, ali pa da odpadni papir vašega gospodinjstva kadarkoli pripeljete v keson pred šolo.

Za donatorje

Samo z vašo pomočjo lahko zagotavljamo financiranje vseh tistih dejavnosti, kjer javna sredstva niso zagotovljena. Samo z vašo pomočjo lahko omogočimo socialno ogroženim otrokom udeležbo na taborih in ekskurzijah z njihovimi sošolci, subvencioniramo udeležbo šol v naravi in omogočamo delovanje šolskih krožkov, ki prispevajo h kvalitetnemu preživljanju prostega časa mladih. Z vašo pomočjo lahko našim najmlajšim zagotavljamo okolju prijazne igrače, ki spodbujajo njihov zdrav razvoj, nekoliko starejšim pa njuno potrebne učne pripomočke.

Prispevate lahko z nakazilom na TRR OŠ Hajdina z Vrtcem: št. SI56 0135 9603 0651 748, sklic »00 100 – 01092017« in namen: »ZA ŠOLSKI SKLAD«.

Če ste podjetje ali samostojni podjetnik, lahko donacijo šolskemu skladu uveljavljate kot davčno olajšavo in si tako znižate svojo davčno obveznost. Donacija šolskemu skladu se namreč šteje kot donacija za vzgojno-izobraževalne namene po 59. členu Zakona o dohodku pravnih oseb oz. po 66. členu Zakona o dohodnini, za vse davčne zavezance, ki svojo davčno osnovo ugotavljajo z upoštevanjem dejanskih stroškov.

Po prejeti donaciji vam bomo poslali posebno izjavo o izpolnjevanju pogojev za uveljavljanje davčne olajšave. V kolikor bi to želeli, lahko sklenemo tudi posebno donatorsko pogodbo.

V kolikor bi imeli kakršna koli dodatna vprašanja glede delovanja sklada, glede doniranja ali sklenitve donatorske pogodbe, smo vam na voljo po telefonu na 02/788-1260 ali po el. pošti [o-hajdina.mb@guest.arnes.si](mailto:o-hajdina.mb@guest.arnes.si).

Matej Verbajs

predsednik Upravnega odbora šolskega sklada